Na temelju članka 35. stavka 2. Zakona o vlasništvu i drugim stvarnim pravima („Narodne novine“ 91/96, 68/98, 137/99,22/00, 73/00, 114/01, 79/06, 141/06, 146/08,38/09 i 153/09), članka 103. stavka 2. Zakona o cestama („Narodne novine“ broj 84/11,22/13,54/13,148/13 i 92/14) i članka 31 Statuta Općine Brestovac ( „Službeni glasnik Općine Brestovac“ br. 3/2013 i 9/2013) , Općinsko vijeće Općine Brestovac na 2.sjednici održanoj 14.srpnja 2017. godine donijelo je

 O D L U K U

 o ukidanju svojstva javnog dobra-puta na dijelu k.č. 414/2 k.o. Novo Zvečevo

 I.

Temeljem zahtjeva stranke Grge i Nevenke Baketarić,Pleternica,Ive Andrića 3, ukida se svojstvo javnog dobra – puta za dio k.č.broj 414/2 k.o. Novo Zvečevo u površini od cca 121 m², na kojem se u naravi nalazi dio stambene zgrade,ograde i dvorišta i koji je prikazan na Geodetskom snimku stvarnog stanja na terenu, od srpnja 2017. godine, izrađenom od ovlaštenog inženjera geodezije,Stjepana Keleminec mag.Ing.geod. Županijska 4,Požega koji je sastavni dio ove odluke.

 II.

Stranke će prilikom formiranja građ. parcele, nakon provedene legalizacije dio ukinutog statusa javnog dobra – put priključiti dijelu parcele, a za to Općini Brestovac platiti naknadu u visini tržišne cijene.

 III.

Ova Odluka može se koristiti u dokazne svrhe u upravnom postupku kod izdavanja rješenja o izvedenom stanju za ozakonjenje nezakonito izgrađene zgrade.

 IV.

Na temelju ove Odluke, zemljišno-knjižni odjel Općinskog suda u Požegi može staviti zabilježbu o ukidanju dijela svojstva javnog dobra – put do stvaranja uvjeta za brisanje statusa javnog dobra djela nekretnine iz članka I. ove Odluke.

 V.

Ova Odluka stupa na snagu danom donošenja, a objavit će se u Službenom glasniku Općine Brestovac.

KLASA: 940-01/17-01/02

URBROJ: 2177-02/01-17-1

Brestovac,14.07.2017.god.

 OPĆINSKO VIJEĆE OPĆINE BRESTOVAC

 PREDSJEDNIK OPĆINSKOG VIJEĆA

 Tomo Vrhovac